Αλέκος Παπαδόπουλος (μουσικός)

Ο Αλέκος Παπαδόπουλος (Καστανούσσα, 8 Σεπτεμβρίου 1963) είναι Έλληνας ντράμερ, νταουλτζής, και συνθέτης. Ήταν μέλος των Άγαμων Θυτών και των Argo.

Στις 9 Φεβρουαρίου του 2016 ανακοινώθηκε ως μέλος των Argo, του σχήματος που θα εκπροσωπούσε την Ελλάδα στη Eurovision του 2016. 

 Καριέρα 

 Θέατρο 

Το 1999 κάνει το ντεμπούτο του με το Κρατικό Θέατρο Βορείου Ελλάδος, παίζοντας ντραμς στη παράσταση "Ο γενικός γραμματεύς" του συγγραφέα Ηλία Καπετανάκη, που πρωτοπαίχθηκε στο Θέατρο Δάσους. Συνεχίζοντας με το ΚΘΒΕ το 2000, ήταν ο συνθέτης για τη μουσική του θεατρικού έργου "Η γριά" του συγγραφέα Δανιήλ Χαρμς, που παρουσιάστηκε στη Μονή Λαζαριστών.

Το 2000 γίνεται μέλος του Δημοτικού Θιάσου Σταυρούπολης. Η πρώτη του παράσταση είναι "Ένα Ταξίδι στη Βραζίλια" του Δανιήλ Χαρμς, για την οποία παρέχει μουσική καθοδήγηση. Το 2002 παίζει κρουστά και λύρα στη παράσταση "Φάκελος Χαρμς". Το 2003 είναι ο συνθέτης, μουσικός συντονιστής, και παίκτης τυμπάνων και κρουστών στη παράσταση "Ενός Λεπτού Σιγή". Το 2004 συμμετέχει στη τελευταία του παράσταση για τον Δημοτικό Θίασο Σταυρούπολης, την "Υπερωκεάνειον ‘ΠΑΤΡΙΣ’". Είναι ο συνθέτης και μουσικός συντονιστής, ενώ επίσης παίζει κρουστά.

To 2011, ως μέλος των Άγαμων Θυτών, επιστρέφει στο ΚΘΒΕ για τη παράσταση "Οι Άγαμοι Θύται... στο Δημόσιο".

Το 2024, μετά από πολύχρονη αποχή από το θέατρο, επιστρέφει με τη δική του θεατρική παράσταση "Αγκαλιά των Αγγέλων" ως συγγραφέας, συνθέτης, σκηνοθέτης, και καλλιτεχνικός επιμελητής. Η "Αγκαλιά των Αγγέλων" παρουσιάζεται στη Μονή Λαζαριστών. Στη συνέχεια, το 2024 και το 2025, συνεργάζεται ξανά με το ΚΘΒΕ, παίζοντας ντραμς στη παράσταση "Βίρα τις άγκυρες" των συγγραφέων Μιχάλη Ρέππα και Θανάση Παπαθανασίου.

 Προσωπική ζωή 

 Πολιτική 

Το 2019 ήταν υποψήφιος δημοτικός σύμβουλος του Δήμου Θεσσαλονίκης με τον συνδυασμό "Ναι στη Θεσσαλονίκη" του Κωνσταντίνου Ζέρβα. Πήρε 225 ψήφους και δεν εκλέχθηκε.

 Δισκογραφία 

 Προσωπικά άλμπουμ

 Kroustomania (2015)

Συμμετοχές

 Στάθης Παχίδης - Ωδή στα Παπούτσια μου (1995)
 Άγαμοι Θύται - Το Μέγα Το Μυστήριο Της Ζωής (1998)
 Θανάσης Γκαϊφύλλιας - Stavento (1999)
 Αρχάνθρωποι - Εφήμεροι Εραστές (2006)
 Στάθης Παχίδης - Αγύριστα Κεφάλια (2009)
 Νεκτάριος Καραντζής και Σαβίνα Γιαννάτου - Ομήρου Οδύσσεια (2011)
 Argo - Utopian Land (2016)

 Παραπομπές

Κατηγορία:Έλληνες μουσικοί
Κατηγορία:Έλληνες τραγουδοποιοί